Oddasteinen

Oddasteinen var en runestein fra Odda kirke, Hordaland.

I 1649 beskriver prost Gert H. Miltzow denne steinen, som hadde ligget på kirkegården og som han hadde fått flyttet inn i kirken. Miltzow ledsaget beskrivelsen med en tegning av innskriften. I 1830 kunne imidlertid Jens Edvard Kraft rapportere at steinen ikke lenger er å finne, verken inne i eller utenfor kirken. Ifølge Miltzows skisse skal innskriften ha vært:

...tn:artiþ:inkibiarkar:er:primr:

nottom:firi:mariu:messo:i:fostu:

På norrønt blir det: Àrtiđ Ingibjargar er þrimr nòttum fyrir Maria messu ì fǫstu.

Og på moderne norsk: «Ingebjørgs sjelemessedag er tre netter før Mariamesse i fasten». Runene dateres til middelalderen.

 Litteratur 	 


Kategori:Runesteiner i Norge
Kategori:Kulturminner i Ullensvang